În primăvara anului 1848 Imre Szacsvay a participat ca reprezentant al liberalilor la evenimentele de început ale Revoluției Maghiare. A avut un rol activ în promovarea ideilor revoluționare în orașul Oradea și a contribuit la mobilizarea cetățenilor orădeni în dimineața zilei de 13 martie 1848. Szacsvay a fost un susținător al lui Lajos Kossuth, care l-a numit la 10 mai 1848 în funcția de procuror al comitatului Oradea. A fost ales deputat de Oradea (Várad-Újváros și Várad-Olaszi) în Adunarea Națională a Ungariei la 24 iunie 1848, iar, după mutarea sediului parlamentului la Debrețin, a devenit la 13 ianuarie 1849 secretar-notar al Camerei Reprezentanților.